Diari Oficial de la Generalitat Valenciana


Sumari del DOGV 3640, del 07-12-1999 (1999/10594)

RESOLUCIÓ de 18 de novembre de 1999, del Servei Territorial d'Indústria i Energia d'Alacant, per la qual es convoca l'alçament d'actes prèvies a l'ocupació de les finques afectades per l'execució del projecte d'instal·lacions xarxa de Tibi a Xixona (eixida AS-7) i la seua addenda II, als termes municipals de Tibi i Xixona.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3640

Data del DOGV
:   07-12-1999

Secció del DOGV
:   V. ALTRES ANUNCIS - F) EXPROPIACIONS

Número del document
:   1999/10379


Organisme emissor
:   Conselleria d'Indústria i Comerç

Tipus de document
:   Resolució

RESOLUCIÓ de 18 de novembre de 1999, del Servei Territorial d'Indústria i Energia d'Alacant, per la qual es convoca l'alçament d'actes prèvies a l'ocupació de les finques afectades per l'execució del projecte d'instal·lacions xarxa de Tibi a Xixona (eixida AS-7) i la seua addenda II, als termes municipals de Tibi i Xixona. [1999/Q10270]
  
Mitjançant resolucions del Servei Territorial d'Indústria i Energia d'Alacant, de 19 d'agost i de 18 de novembre de 1999, ha sigut autoritzada l'execució del projecte d'instal·lacions xarxa de Tibi a Xixona (eixida AS-7) i la seua addenda II que afecta els termes municipals de Tibi i Xixona. Declarada la utilitat pública i la urgent ocupació de conformitat amb el que s'ha disposat en la Llei 34/1998, de 7 d'octubre, del Sector d'Hidrocarburs, és procedent la iniciació de l'expedient d'expropiació.
  
En virtut d'això, aquest servei territorial, tot complint el que s'ha disposat en l'article 52 de la Llei d'Expropiació Forçosa, ha resolt:
  
Convocar els titulars de béns i drets afectats perquè compareguen als ajuntaments on radiquen les finques afectades, com a punt de reunió per a, de conformitat amb el procediment que estableix l'indicat article, portar a cap l'alçament de les actes prèvies a l'ocupació i, si és procedent, el de les d'ocupació definitiva.
  
Totes les persones interessades, i també les que siguen titulars de qualsevol tipus de drets i interessos sobre els béns afectats, hauran d'acudir personalment o representades per una persona degudament autoritzada, i aportar els documents acreditatius de la seua titularitat i l'últim rebut de la contribució. Es podran fer acompanyar dels seus perits i d'un notari, si ho estimen oportú, amb les despeses a càrrec seu.
  
L'alçament d'actes tindrà lloc el pròxim dia 21 de desembre de 1999, a partir de les 10.00 hores, a l'Ajuntament de Xixona; i a partir de les 16.00 hores, a l'Ajuntament de Tibi.
  
L'ordre d'alçament d'actes es comunicarà a cada persona interessada mitjançant la corresponent cèdula de citació, i la relació de titulars convocats apareixerà en l'annex i al tauler d'edictes dels ajuntaments assenyalats.
  
S'informa que aquesta publicació es realitza, igualment, als efectes que determina l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, de notificació de la present resolució als titulars desconeguts o amb domicili ignorat, o a aquells als quals, intentada la notificació, no se'ls haguera pogut efectuar.
  
En l'expedient d'expropiació, Gas Natural SDG, SA, assumirà la condició de beneficiària.
  
Alacant, 18 de novembre de 1999.- El director territorial: Clemente Vergara Trujillo.
  
Convocatòria d'actes prèvies a l'ocupació projecte: xarxa de Tibi-Xixona